b'\n_START_ARTICLE_\nVranja Pe\xc4\x8d\n_START_SECTION_\nZgodovina\n_START_PARAGRAPH_\nV starih listinah se Vranja Pe\xc4\x8d omenja \xc5\xbee leta 1238, ko je v listini o ustanovitvi samostana v Velesovem (Adergas) omenjen kot pri\xc4\x8da tudi Engelskalk iz Vranje Pe\xc4\x8di, eden od ande\xc5\xa1kih ministerialov, ki je imel dvor ali grad v tem kraju. Henrik iz Vranje Pe\xc4\x8di je imel leta 1303 v svojem grbu vrana na skali oziroma pe\xc4\x8di. Krajevna cerkev sv. Urha se omenja leta 1423, ko je le\xc5\xbeala neka kmetija \xc2\xbbpri sv. Urhu v Palov\xc4\x8dah\xc2\xab. Takrat se dana\xc5\xa1nje Zgornje in Spodnje Palov\xc4\x8de kot kraj tudi prvi\xc4\x8d omenjajo. Desetino od 11 kmetij so imeli do leta 1429 v Vranji pe\xc4\x8di tudi Gallenbergi.'